ร้าน Boteya อยู่บนชั้น3 ติดกับฝั่งทางเข้าIsetan เป็นร้านอาหารจานเดียวของญี่ปุ่นที่รวมเอาเมนูเด็ดของแต่ละเมืองมารวมไว้ที่นี่ น่าลองมากๆ

เมนูที่สั่งมาทาน คือ
-ข้าวหน้าหมูทอด(250บาท) ชามใหญ่เบ้อเริ่มมาก เสิร์ฟมาพร้อมกับน้ำซุปได้รสชาติหวานๆของหอมหัวใหญ่ ตอนแรกน้ำซุปไม่ร้อนเลยขอพนักงานเปลี่ยน ชามใหญ่มากทานไม่หมดต้องห่อกลับบ้านจ้า
-โอซาก้ายากิโซบะลาวา(280บาท) จานนี้ค่อนข้างเผ็ด แต่ทำไมเราชิมแล้วมันเค็มๆมากกว่าก็ไม่รู้ อิอิ แต่เส้นอร่อยมากเลย
-ชาเขียวร้อนรีฟิล ค่อนข้างเหมือนร้านอื่นทั่วไป พนักงานมาเสิร์ฟให้ตลอด

ตอนแรกคิดว่าราคาสูงไปหรือเปล่า แต่พอมาทานจริงๆชามใหญ่มาก รสชาติดี อร่อย คุ้มราคา ไม่มีservice chargeด้วย อยากให้มาลองกันค่ะ